kormányhivatal | TV Eger - Eger Városi Televízió | Oldal 2
Főoldal Tags Posts tagged with "kormányhivatal"
Elsősegélynyújtó képzés a kormányhivatalban
Kereki Gergely - 2016. máj 17.
Három év alatt több mint 300 kormányhivatali dolgozót képeznek ki elsősegélynyújtásra. Az országban egyedülálló kezdeményezés célja, hogy az államigazgatás forgalmasabb helyszínein be tudjanak avatkozni a hivatali munkatársak, amennyiben szükséges.
http://tveger.hu/media/video/160517_elsosegely_megyehaza.mp4
Puzsár Zsófia - 2015. okt 15.
Licit a földekre
Több mint ötezer hektárnyi földterületre lehet licitálni Heves megyében november közepétől. A még állami tulajdonban lévő földek helyrajzi száma a napokban nyilvános lesz – összegzett dr. Pajtók Gábor a licitet érintő tájékoztatón.
http://tveger.hu/media/video/151014_licit_a_foldekre.mp4
Puzsár Zsófia - 2015. márc 31.
Új feladatköröket lát el a kormányhivatal április elsejétől. Többek között a család- és lakhatási támogatások is átkerülnek a hivatal hatáskörébe. Ezen túl a szervezeti felépítés is változik: a hatékonyabb ügyintézés érdekében a szakigazgatási szervek a törzshivatalba integrálódva főosztályokként működnek tovább.
http://tveger.hu/media/video/150331_atszervezesek_a_kormanyhivatalnal.mp4
TvEger - 2014. dec 10.
Heves megyében 750 politikusnak kell részt vennie egynapos, képviselőknek előírt képzésen. A tananyagban az önkormányzatok hatásköreiről, feladatairól, gazdálkodásáról szerepelnek információk. A kormányhivatal járásonként szervezte meg a politikus gyorstalpalót, ezúttal az egri járás képviselői okulhattak.
http://tveger.hu/media/video/141210_kepviselok_kepzese.mp4
http://tveger.hu/media/video/141106_komplex_rehab.mp4
Kutatás-fejlesztési irányok
Berta Diána - 2014. okt 14.
http://www.tveger.hu/media/video/141014_s3_strategia.mp4
Több szintű egyeztetés során alakult ki Heves megye S3, azaz a kutatás-fejlesztési irányokat meghatározó stratégiája. A versenyszféra, oktatási intézmények és a civil szektor képviselői vitatták meg a célokat, amiket a Nemzeti Innovációs Hivatal elfogadott, megvalósíthatónak tartott. Az Európai Unió a stratégiák alapján biztosítja hazánknak a kutatás-fejlesztési támogatásokat 2014 és 2020 között.
A versenyszféra, a civil szektor és a kutatás-fejlesztésben részt vevő oktatási intézmények képviselői vitatták meg a hazai innovációs irányvonalakat, azaz az S3 stratégiát a Megyeházán. 2014 és 2020 között az Európai Unió 700 millió forintnyi támogatást biztosít hazánknak kutatás-fejlesztésre, de a fejlesztési célokat széleskörű társadalmi egyeztetés révén kell meghatározni. A heves megyei szakemberek második alkalommal tartottak workshopot a Nemzeti Innovációs Hivatal és a Megyei Kormányhivatal szervezésében. Az eddigi egyeztetések eredményeként létrejött megyei stratégiát már elfogadta az Innovációs Hivatal.
Pajtók Gábor kormánymegbízott azt mondta, Magyarországon mindössze 10% a műszaki diplomások aránya az uniós 20%-kal szemben, rá kell vezetni a hazai fiatalokat, hogy a jövő a műszaki innovációban rejlik.
Heves megyében az egészségipar, gép- és járműipar, a mechatronika, élelmiszeripar és turisztika területeit jelölték meg kitörési pontokként a szakemberek, az uniós támogatásokat ezen szférák kutatás-fejlesztésére szeretnék felhasználni. A kormány novemberben tárgyalja a nemzeti stratégiát.
Felújítás – 96 milliós fejlesztés a megyei rehabilitációs szervnél
TvEger - 2014. szept 18.
http://www.tveger.hu/media/video/140918_kormanyhivatal_felujitas.mp4
Néhány hónapja kezdődött a munka a kormányhivatal Barkóczy utcai épületében. Hamarosan a végéhez érkezik a felújítás.Az átalakítás a hivatal Rehabilitációs Szakigazgatási Szervét érinti.A kormányhivatal ezen szervénél a széttagoltság miatt körülményes volt az ügyintézés. Most egy helyre költöztetik a rehabilitációs szerv minden kirendeltségét. Az igazgatóhelyettes szerint a felújítás régóta időszerű volt már, hiszen a hatósághoz minden évben több ezer megváltozott munkaképességű és fogyatékos személy nyújt be támogatási kérelmet. Az ügyintézés felgyorsulhat, a hivatalt teljesen akadálymentesítik, így mind a látás- és hallássérültek, mind a mozgáskorlátozottak gond nélkül intézhetik ügyeiket a kirendeltségen.
A felújításhoz 96 millió forint uniós támogatást nyert el a Kormányhivatal, az új kirendeltséget november elejétől kereshetik fel az ügyfelek.
Harsányi Judit - 2014. márc 13.
http://www.tveger.hu/media/video/140313_partnersegi_program.mp4
Szakmailag jól előkészített és viszonylag zökkenőmentes volt a közigazgatás reformja, melyhez hasonló mértékű átalakítás az elmúlt harminc-negyven évben nem történt Magyarországon. -mondta dr. Rétvári Bence parlamenti államtitkár az Egerben megtartott kormányhivatali konferencián. A programon nemcsak az eredményekről számoltak be, hanem bemutatták a Magyary Program 2014-2020-as fejlesztéseit is.
Partnerségi program címmel indított kormányhivatali konferenciasorozatot a Közigazgatási és Igazságügyi Minisztérium, melynek célja a Magyary Program, a Jó Állam koncepció és a közigazgatás-fejlesztés eredményeinek megismertetése.
A közigazgatás reformjának eredményeit értékelve dr. Rétvári Bence parlamenti államtitkár elmondta: óriási léptékű átalakítás történt az elmúlt időszakban, hasonló reform nem volt az elmúlt harminc-negyven évben, a fejlesztés európai szinten is példaértékű.
Hozzátette: a reform szakmailag jól előkészített és viszonylag zökkenőmentes volt. Az átalakítás legfontosabb eleme a kormányablakok átadása, számuk év végére elérheti a háromszázat. Az államtitkár úgy fogalmazott: a cél az állampolgárok ügyintézésének megkönnyítése, az adminisztráció csökkentése volt. Jelenleg 260 a kormányablakban elintézhető ügytípusok száma, de bíznak abban, hogy az év végére ez a szám akár 8-10 szeresére is növekedhet. A Magyary Program évről évre megújul, a 2014-2020-as időszak tervei között szerepel még a kormányablakok folyamatos kiterjesztése, a rendszer finomítása.
Kormányhivatali videokonferencia
Harsányi Judit - 2013. szept 20.
http://www.tveger.hu/media/video/130920_videokonferencia_kormanyhivatal.mp4
Az ország hét különböző helyszínéről jelentkeztek be kormányhivatalok képviselői azon a videokonferencián, melyen a közigazgatás átalakításával kapcsolatban osztották meg tapasztalataikat. A Közigazgatási és Igazságügyi Minisztérium által szervezett konferenciát Navracsics Tibor közigazgatási és igazságügyi miniszter nyitotta meg, majd Egerből Horváth László kormánymegbízott értékelte a Heves Megyei Kormányhivatal munkáját.
Budapestről, Szegedről, Debrecenből, Pécsről, Veszprémből, Szombathelyről és Egerből jelentkeztek be és mondták el a szervezetátalakítással kapcsolatos tapasztalataikat a kormányhivatalok és hozzájuk tartozó járási hivatalok vezetői. A videokonferenciát Navracsics Tibor közigazgatási és igazságügyi miniszter nyitotta meg, mint mondta: az átalakítás célja az, hogy egységes legyen az államigazgatás. Hozzátette: Magyarországot referenciaként emlegetik, a magyar közigazgatási reform már példaértékűvé vált külföldön.
Horváth László, a Heves Megyei Kormányhivatal vezetője úgy fogalmazott a konferencia előtt: célegyenesbe fordult a közigazgatás átalakítása, érdemes összegezni a tapasztalatokat. Történelmi léptékűnek nevezte a folyamatot, kiemelte például az államigazgatási szervek integrációját, a járási rendszer kiépítését, a kormányablakok működését. Mint mondta, ez a konferencia alkalmas arra, hogy átlássák: hol tart a folyamat, hol tart a többi megye.
A konferenciát a hét helyszínen több mint hatszáz hivatalnok követte figyelemmel, de a világhálón mindenki számára elérhető volt.
Miniszteri Elismerő Oklevelet kapott Jordán Vilmosné
TvEger - 2013. márc 14.
Dr. Navracsics Tibor közigazgatási és igazságügyi miniszter nemzeti ünnepünk, március 15-e, az 1848/49-es forradalom és szabadságharc évfordulója alkalmából, huzamos időn át végzett szakmai munkája, valamint a Közigazgatási és Igazságügyi Minisztérium eredményes működése szempontjából fontos szakmai feladat végrehajtásában szerzett érdemei elismeréseként Miniszteri Elismerő Oklevelet adományozott Jordán Vilmosnénak, a Heves Megyei Kormányhivatal Koordinációs, Humánpolitikai és Szervezési Főosztálya titkársági ügyintézőjének.
TvEger - 2012. dec 10.
A ferencesekhez csatlakozva adományokat gyűjt a kormányhivatal.
A kormányhivatal sajtóközleménye:
Az akció során a segítő ferencesek szűkebb hazánkban felkeresik a legrászorulóbb embereket, így csempészve egy kis szeretetet az idős, beteg, magányos emberek, családok életébe.
Kérünk mindenkit, hogy lehetőségeihez képest támogassa a kezdeményezést tartós élelmiszerek, higiénés szerek és iskolai felszerelések gyűjtésével.
Az adományokat 2012. december 10-16 között, hétfőtől péntekig, 8.00-10.00 óra között várjuk Egerben, a Kossuth u. 9. szám alatt, a kormányhivatal C épületében, a földszinten. Telefon: 36/521-564.
A felajánlásból származó segélycsomagot karácsony előtt nyújtjuk át a ferences barátoknak.
A járások feladatai
http://www.tveger.hu/media/video/120719_jarasok_feladatai.flv
Heves megyében hét járás lesz január 1-jétől, az országban 168. Járási központ lesz Bélapátfalva, Eger, Pétervására, Gyöngyös, Hatvan, Heves és Füzesabony. A közelmúltban megszületett a döntés a járások és a jegyzők közötti feladatmegosztásról, kialakult a járási hivatalok feladatköre.
Új céllal és új szervezeti rendben alakulnak meg a járások – a megyei kormányhivatalok szervezeti egységeiként. A járási hivatalok a megyeinél alacsonyabb szinten intézendő feladatokat látják majd el. A jegyzők jelenleg 12 millió államigazgatási ügyet látnak el – mondja dr. Demeter András, a megyei kormányhivatal igazgatója. Ezek 40%-a visszakerül az államhoz, a járási hivatalokhoz. Csak azok az ügyek maradnak a jegyzőknél, amelyeknél a helyi viszonyok ismerete elengedhetetlen, vagy amelyeknél helyi mérlegelési lehetőség is van.
A járási hivatalok legtöbb feladatát az okmányirodáktól átvett ügyek adják majd; a tervek szerint 2013 végére az okmányirodák bázisán kialakítják a kormányablak-rendszert. A távlati cél az egyablakos ügyintézés.
A törvényi keret megvan, a kormánynak az a feladata, hogy a végrehajtási rendeleteket megalkossa. Ősszel az önkormányzatokkal kell még megállapodni, ezzel október végéig elkészülnek.
Juhász Emese - 2011. okt 14.
http://www.tveger.hu/media/video/111014_leveltarak_tanacsa.flv
Huszonhat levéltár képviseletében érkeztek intézményvezetők az Önkormányzati Levéltárak Tanácsára, Egerbe. Három nap alatt a résztvevők szakmai és gazdasági témákban hallgatnak előadásokat, vitatnak meg kérdéseket. Jövő év elejétől ugyanis megváltozik a levéltárak fenntartása és finanszírozása, az intézmények a kormányhivatalhoz kerülnek.
Október 13-án kezdődött az Önkormányzati Levéltárak Tanácsa, melyre az országból mintegy 70 intézményigazgató és gazdasági vezető érkezett Egerbe. A konferencia lehetőséget ad az intézményvezetők számára egymás tevékenységének megismerésére, kiadványok cseréjére egyaránt. Mivel jövő év január elsejétől a levéltárak a kormányhivatalhoz kerülnek, a mostani konferencia összegző jellegű is.
Nemes Lajos hozzátette: a Heves Megyei Levéltár költségvetése a nehéz gazdasági körülmények ellenére sem csökkent, emellett az intézmény gazdag iratanyaga miatt is szerencsés helyzetben van. Ponyi László, a megyei önkormányzat kulturális ügyintézője hangsúlyozta: a levéltárak szervezeti, tevékenységbeli és finanszírozási átalakulás előtt állnak, azonban a fenntartó változásával a levéltárak feladata nem fog változni.
A három nap alatt a szakemberek ellátogatnak a Heves Megyei Levéltárba és az Egri Érseki Levéltárba, emellett a várost bemutató kulturális programokon is részt vesznek.